
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"КИЛ-ҪУРТ ХУТШӐНӐВӖСЕНЕ ЙӖРКЕЛЕССИ
ҪИНЧЕН" САККУНӖН 113 ТАТА 12 СТАТЙИСЕНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи авӑн уйӑхӗн 21-мӗшӗнче
йышӑннӑ

1 статья
Чӑваш Республикин "Кил-ҫурт хутшӑнӑвӗсене йӗркелесси ҫинчен" 2005 ҫулхи юпа уйӑхӗн 17-мӗшӗнчи 42 №-лӗ саккунне (Чӑваш Республикин Патшалӑх Канашӗн ведомоҫӗсем, 2005, 64 №; 2006, 71 №; 2007, 74 №; 2008, 75, 77 №-сем; 2009, 82 №; 2010, 84 №; 2011, 90 №; 2012, 92 № (I том); Чӑваш Республикин Саккунӗсен пуххи, 2013, 6 №; 2015, 6 №; 2016, 4, 10 №-сем; 2017, 9 №; "Республика" хаҫат, 2018, ҫу уйӑхӗн 8-мӗшӗ; 2019, пуш уйӑхӗн 6-мӗшӗ, пуш уйӑхӗн 13-мӗшӗ, ҫу уйӑхӗн 15-мӗшӗ, раштав уйӑхӗн 26-мӗшӗ; 2020, пуш уйӑхӗн 11-мӗшӗ, юпа уйӑхӗн 28-мӗшӗ; 2021, ҫу уйӑхӗн 26-мӗшӗ, раштав уйӑхӗн 29-мӗшӗ; 2022, ака уйӑхӗн 6-мӗшӗ, утӑ уйӑхӗн 13-мӗшӗ, раштав уйӑхӗн 22-мӗшӗ, раштав уйӑхӗн 28-мӗшӗ; 2023, ака уйӑхӗн 5-мӗшӗ, утӑ уйӑхӗн 19-мӗшӗ) ҫакӑн пек улшӑнусем кӗртес:
1. 113 статьяна ҫакӑн пек ҫырса хурас:
"113 статья.	Ҫул ҫитмен пилӗк е ытларах ачасемлӗ нумай ачаллӑ ҫемьесене пурӑнмалли пӳлӗмсемпе тивӗҫтермелли йӗрке
1. Ҫул ҫитмен пилӗк е ытларах ачасемлӗ тата пурӑнмалли ҫурт-йӗр условийӗсем тӗлӗшӗнчен хӗсӗк пурӑнакансем пек учетра тӑракан нумай ачаллӑ ҫемьесене (малалла – нумай ачаллӑ ҫемьесем) пурӑнмалли пӳлӗмсемпе муниципаллӑ ҫурт-йӗр фончӗн пурӑнмалли пӳлӗмне социаллӑ тара пани ҫинчен калакан договор тӑрӑх уйӑрса парса е тата пурӑнмалли пӳлӗм туянма е ҫурт-йӗр тума пӗр хутчен укҫа-тенкӗ парса тивӗҫтереҫҫӗ.
2. Нумай ачаллӑ ҫемьесене пурӑнмалли пӳлӗмсемпе черет йӗркипе, ҫак пайӑн иккӗмӗш абзацӗнче палӑртнӑ тӗслӗхсӗр пуҫне, учета илнӗ вӑхӑта шута илсе тивӗҫтереҫҫӗ.
Нумай ачаллӑ ҫемьесене, ҫемье членӗсенчен пӗри Раҫҫей Федерацийӗн Хӗҫ-пӑшаллӑ Вӑйӗсенче контрактпа ҫар службинче тӑракан (службӑра тӑнӑ) ҫын, Раҫҫей Федерацийӗн Хӗҫ-пӑшаллӑ Вӑйӗсем умӗнче тӑракан задачӑсене пурнӑҫлама хӑйӗн ирӗкӗпе пулӑшасси ҫинчен калакан контракта тунӑ ҫын, Раҫҫей Федерацийӗн Хӗҫ-пӑшаллӑ Вӑйӗсене ҫар службине мобилизаци йӗркипе илнӗ ҫын, Раҫҫей Федерацийӗн наци гвардийӗн ҫарӗсенче ҫар службинче тӑракан (службӑра тӑнӑ) тата полицин ятарлӑ званийӗллӗ ҫын, Раҫҫей Федерацийӗн наци гвардийӗн ҫарӗсенчи ҫар ҫынни шутланать тата 2022 ҫулхи нарӑс уйӑхӗн 24-мӗшӗнчен пуҫласа Украина, Донецк Халӑх Республикин тата Луганск Халӑх Республикин территорийӗсенчи, ҫавӑн пекех 2022 ҫулхи авӑн уйӑхӗн 30-мӗшӗнчен пуҫласа Запорожье облаҫӗн тата Херсон облаҫӗн территорийӗсенчи ятарлӑ ҫар операцине хутшӑнать (хутшӑннӑ) пулсан, пурӑнмалли пӳлӗмсемпе черетсӗр тивӗҫтереҫҫӗ.
3. Нумай ачаллӑ ҫемьесене муниципаллӑ ҫурт-йӗр фончӗн пурӑнмалли пӳлӗмӗсене социаллӑ тара пани ҫинчен калакан договор тӑрӑх ҫак Саккунӑн 12 статйипе килӗшӳллӗн уйӑрса параҫҫӗ.
4. Нумай ачаллӑ ҫемьесене пурӑнмалли пӳлӗм туянма е ҫурт-йӗр тума пӗр хутчен укҫа-тенкӗ уйӑрса памалли йӗркене Чӑваш Республикин Министрсен Кабинечӗ палӑртать.
Нумай ачаллӑ ҫемьесене пурӑнмалли пӳлӗм туянма е тума пӗр хутчен укҫа-тенкӗ уйӑрса панӑ чухне пурӑнмалли пӳлӗмӗн пӗтӗмӗшле лаптӑкӗн нормативӗ ҫемьен кашни членӗ валли 18 тӑваткал метр чухлӗ шутланать.";
2) 12 статьяра:
а) 1-мӗш пай хӑйӗн вӑйне ҫухатнӑ тесе йышӑнас;
ӑ) 2-мӗш пая "11 статйин" сӑмахсем хыҫҫӑн ", 113 статйин 2-мӗш пайӗн иккӗмӗш абзацӗнче" сӑмахсем хушса хурас.
2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2023 ҫулхи авӑн уйӑхӗн 27-мӗшӗ
[bookmark: _GoBack]67 №

image1.png




